Αυτοκινούμενο πυροβόλο Μ109

Ιστορικά στοιχεία

Το Μ109 για πρώτη φορά συμμετείχε στον  πόλεμο του Βιετνάμ (1968-1973), ενω χρησιμοποιήθηκε και απο τον Ισραηλινό Στρατό το 1973 στον πόλεμο του Γιομ Κιπούρ στην Αίγυπτο. Επίσης χρησιμοποιήθηκε στους δυο πολέμους του Λίβανου το 1982 και το 2006, απο τον Ισραηλινό στρατό επίσης. Ο στρατός του Ιράν επίσης στηρίχθηκε γιά το Πυροβολικό του σε αυτό το πυροβόλο ενάντια στο Ιράκ, την δεκαετία του '80. Το 1991 υπηρέτησε για ακόμη μια φορά τις Βρετανικές, τις Αιγυπτιακές και τις δυνάμεις της Σαουδικής Αραβίας στον πόλεμο του Κόλπου. Ακόμη και σήμερα, συνεχίζει να υπηρετεί σε πολλές επιχειρησιακές αποστολές, και ο Αμερικάνικος Στρατός, φροντίζοντας για την αναβάθμιση του, διαθέτει βασικό όπλο υποστήριξης των φίλιων δυνάμεων του.

Αναβαθμίσεις του πυροβόλου Μ109

Το Μ109, απο το 1963 έχει υπέστη 7 (εφτά) αναβαθμίσεις, προσθέτοντας νέο και αντικαθιστώντας παλιό στρατιωτικό τεχνολογικό εξοπλισμό, ώστε να ανταποκρίνεται στην καλύτερη εκτέλεση των αποστολών.

Μ109

H πρώτη έκδοση του πυροβόλου, παρουσιάστηκε το 1963, εφοδιασμένη με σωλήνα 23 διαμετρημάτων των 155 χιλιοστών, πύργο πυροβόλου Μ127 και είχε την δυνατότητα αποθήκευσης, εντός του σκάφους, 28 βλημάτων των 155 χιλιοστών. Επίσης, υπήρχε η ικανότητα τοποθέτησης πολυβόλου Μ2 Browning, εφοδιασμένο με 500 σφαίρες. Το μέγιστο βεληνεκές του πυροβόλου έφτανε στα 14.600 μέτρα (14,6 χλμ).

Μ109Α1

Ο σωλήνας αντικαταστάθηκε με εναν μεγαλύτερου μήκους, τον Μ185 (σωλήνας 39 διαμετρημάτων) με αποτέλεσμα να αυξηθεί το βεληνεκές στα 18.100 μέτρα (18,1 χλμ).

Μ109Α2

To 1978 τέθηκε σε παραγωγή η τρίτη έκδοση του πυροβόλου, που αναβαθμίστηκε σε πολλά σημεία. Συγκεκριμένα, επανασχεδιάστηκαν οι θυρίδες του πυροβόλου, ενώ δόθηκε σημασία στους μηχανισμούς ασφάλειας τους. Επιπλέον, αναβαθμίστηκε το σύστημα οπισθοδρόμησης, το σύστημα προειδοποίησης δυσλειτουργίας του κινητήρα, το υδραυλικό σύστημα και τέλος οι θέσεις αποθήκευσης πυρομαχικών αυξήθηκαν κατά 22 τον αριθμό. Με αυτή την έκδοση, εφοδίασε το Υπουργείο Εθνικής Άμυνας τον Ελληνικό Στρατό όπου ο αριθμός τους είναι αρκετά μεγάλος, πράγμα που δυσκόλεψε την σταδιακή απόσυρση τους. Επίσης, η έκδοση αυτή χαρακτηρίστηκε και ως Μ109Α1Β.

Μ109Α3

Η 3η αναβάθμιση είχε να κάνει κυρίως με τα μηχανολογικά μέρη του πυροβόλου πρόσθεσης εξαρτημάτων ή βελτίωσης των υπάρχοντων. Το σύστημα τροφοδοσίας και φιλτραρίσματος αέρα, η εγκατάσταση νέου πίνακα οργάνων στην θέση του οδηγού,η αποθήκη μεταφοράς προωθητικών γεμισμάτων, οι νέοι ράβδοι στρέψης και η τοποθέτηση αντίστροφου χαληνωτηρίου και άνω κυλίνδρου οπισθοδρόμησης.

Μ109Α4

Η αναβάθμιση αυτή ασχολήθηκε με τον τομέα της συντήρησης για την διευκόλυνση του  προσωπικού. Παραδείγματα αποτελούν η βελτίωση της περιστροφής του πύργου, το φίλτρο υδραυλικού, η προστασία κυκλώματος για τον εκκινητή, νέες οπές απομάκρυνσης υγρών απο το δάπεδο του σκάφους καθώς και άλλες σημαντικές λεπτομέρειες.

Μ109Α5

Η επόμενη αναβάθμιση είναι ζωτικής σημασίας με την αποκατάσταση παλαιού με νεο κινητήρα 440 ίππων, για μεγαλύτερη αντοχή σε δύσβατες περιοχές και σε αντίξοες καιρικές συνθήκες. Επίσης, προστέθηκε συσκευή προστασίας του εκκινητή, για αποφυγή υπερθέρμανσης ενώ έγινε εγκατάσταση νέου σωλήνα Μ182 (39 διαμετρημάτων) δίνοντας  αύξηση μέγιστου βεληνεκούς, στα 22.000 μέτρα (22χλμ). H χρήση των RAP (Rocket Assisted Projectiles) αυξάνει το βεληνεκές κατα 8.000 μέτρα και οι θέσεις αποθήκευσης τους στο πυροβόλο, φτάνουν στον αριθμό των 36.
Πολλοί κατασκευαστές, βελτίωσαν το σύστημα ελέγχου εκτόξευσης πυρομαχικών στο πυροβόλο καθώς και κάποιες λεπτομέρειες. Το πυροβόλο πήρε την ονομασία Μ109Α5+, και χρησιμοποιείται στη Χιλή κατόπιν παραγγελίας απο την Αμερική.

Μ109Α6 Palladin

H 6η αναβάθμιση έχει υποστεί σημαντικές βελτιώσεις και κυρίως σε ηλεκτρονικά συστήματα, οπλισμό και βελτίωση ανταπόκρισης του πυροβόλου σε δύσκολες συνθήκες είτε είναι καιρικών καταστάσεων είτε γεωγραφικών. Πιο αναλυτικά, πρόκειται για αναβάθμιση της θωρακίσεως, την βελτίωση του σωλήνα Μ284 και του πύργου Μ182, τις βελτιώσεις που έχει δεχτεί ο κινητήρας, το σύστημα ανάρτησης και ο επανασχεδιασμός χώρου αποθήκευσης πυρομαχικών, ενώ η προσθήκη ενος προγράμματος πλοήγησης και η τοποθέτηση αισθητήρων ανίχνευσης, έκαναν το Μ109 να γίνει ενα σύγχρονο πολεμικό αυτοκινούμενο μοντέλο, για οποιαδήποτε πρόκληση.

Μ109Α7

Ο Αμερικάνικος Στρατός ξεκίνησε το 2013, την κατασκευή μιας 7ης έκδοσης του Μ109 η οποία έχει περισσότερο βάρος απο τους προκατόχους του αλλά και μεγαλύτερη τελική ταχύτητα (61 χλμ/ω). Όλα τα συστήματα, έχουν δεχτεί βελτιώσεις ενώ ορισμένα μηχανικά μέρη όπως ο κινητήρας είναι παρμένα από ένα ερπυστριοφόρο, το BFV (Bradley Fighting Vehicle) αποφεύγοντας έτσι έξοδα για  κατασκευή νέων εξαρτημάτων. Παράλληλα δόθηκε η δυνατότητα για την κατασκευή ερπυστριοφόρου υποστηρίξεως βασισμένου στην πλατφόρμα Μ992, στην 3η αναβάθμιση του. Ο Αμερικάνικος Στρατός αποφάσισε την παγκόσμια παραγωγή του, πού θα ξεκινήσει τον Φεβρουάριο του 2017.

Άλλες εκδόσεις

Κάποιες χώρες αναβάθμισαν με δική τους πρωτοβουλία, πυροβόλα Μ109 με δικές τους προδιαγραφές όπως η Ελβετία και η Νότια Κορέα .

Χρήστες του πυροβόλου

Παγκοσμίως, έχοντας αποδείξει την ικανότητα όλα αυτα τα χρόνια σε όποιες συνθήκες και αν επικρατούν, είναι ενα αξιόπιστο όπλο για τον εκάτοστε Στρατό.